

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr. 3 | 2025. gada 27. martā |

**14.**

**Par nodomu protokola noslēgšanu ar biedrību “Sporta un kultūras telpa “ĶIRZAKA”” un SIA Volejbola klubs “ĶIRZAKA” par pludmales volejbola attīstības vecināšanu Ogres novadā**

Ogres novada pašvaldība ir saņēmusi biedrības “Sporta un kultūras telpa “ĶIRZAKA”” (turpmāk – Biedrība) un SIA Volejbola klubs "ĶIRZAKA" sadarbības ierosinājumu pludmales volejbola attīstības vecināšanā Ogres novadā.

Saskaņā ar Pašvaldību likuma 4. panta pirmās daļas 4. punktu viena no pašvaldības autonomajām funkcijām ir gādāt par iedzīvotāju izglītību, tostarp nodrošināt iespēju iegūt obligāto izglītību un gādāt par pirmsskolas izglītības, vidējās izglītības, profesionālās ievirzes izglītības, interešu izglītības un pieaugušo izglītības pieejamību, savukārt saskaņā 4. panta pirmās daļas 7. punktu, viena no pašvaldības autonomajām funkcijām ir veicināt sporta attīstību, tostarp uzturēt un attīstīt pašvaldības sporta bāzes, atbalstīt sportistu un sporta klubu, arī profesionālo sporta klubu, darbību un sniegt atbalstu sporta pasākumu organizēšanai.

Pašvaldību likuma 5. pants noteic, ka pašvaldība savas administratīvās teritorijas iedzīvotāju interesēs var brīvprātīgi īstenot iniciatīvas ikvienā jautājumā, ja tās nav citu institūciju kompetencē un šādu darbību neierobežo citi likumi. Brīvprātīgo iniciatīvu izpildes kārtību nosaka un finansējumu nodrošina pašvaldība. Brīvprātīgās iniciatīvas plāno un finansējumu to izpildei nodrošina, ja tas netraucē pašvaldības kompetencē esošo autonomo funkciju un deleģēto pārvaldes uzdevumu izpildei.

Ogres novada ilgtspējīgas attīstības stratēģijas 2022.-2037. gadam (apstiprināta ar Ogres novada pašvaldības domes 2022. gada 24. novembra lēmumu (protokols Nr. 27, 24.)) 4.1. apakšnodaļas “Ogres novada ilgtermiņa attīstības stratēģiskā matrica” sadaļā “Ogres novada stratēģiskie mērķi 2034. gadam” noteikts sociālās dimensijas mērķis katrā novada pilsētā un pagastā visu sociālo grupu iedzīvotājiem ir pieejams kvalitatīvs, apdzīvotībai atbilstoša satura izglītības, kultūras, sporta un veselības, sociālo pakalpojumu grozs. Pakalpojumi un to kvalitāte ir nozīmīga visas valsts iedzīvotājiem. Savukārt sadaļā “Ilgtermiņa horizontālās prioritātes” noteiktas ģimenei draudzīgas un sociāli atbildīgas rīcības un politikas, nosakot noteikts, ka Ogres novadā ir veicināt visu sociālo grupu cilvēku izaugsmi ar izglītības (t.sk. mūžizglītības), kultūras, sporta un darba pieejamību atbilstoši viņu vajadzībām un interesēm. Lai sabiedrībā, īpaši bērnu un jauniešu vidū, popularizētu un stiprinātu aktīva un veselīga dzīvesveida paradumus, nozīmīga ir sporta un tautas sporta attīstība iespējami tuvāk dzīves vietai. Ar to saprotot pašvaldības pienākumu attīstīt un pilnveidot sporta infrastruktūras, tostarp, atbalstot pludmales volejbola attīstību Ogres novadā un nodrošināt Ogres novada bērniem un jauniešiem atbilstošas infrastruktūras izmantošanas iespējas.

SIA Volejbola klubs “ĶIRZAKA”, vienotais reģistrācijas Nr. 40203497532, realizētais projekts “Pludmales volejbola halles būvniecība” nākotnē Pašvaldības teritorijā sniegs iespēju tās iedzīvotājiem, Biedrības biedriem, sadarbības partneriem (volejbola klubiem) organizēt treniņu procesu un sacensības, kā arī veicinās profesionālā sporta, sabiedrības, skolas vecuma bērnu veselīgu dzīvesveidu, iesaistot viņus dažādās aktivitātēs, gan izglītības procesa ietvaros, gan ārpus izglītības procesa pašorganizēšanās ceļā, nodrošinot viņiem pieeju atbilstošas pludmales volejbola sporta infrastruktūras lietošanai ar aktīvo dzīvesveidu saistītām aktivitātēm.

Ņemot vērā augstāk minēto, pamatojoties uz Pašvaldību likuma 4. panta pirmās daļas 7. punktu, 5. panta pirmo un trešo daļu,

**balsojot: ar 17 balsīm "Par" (Andris Krauja, Atvars Lakstīgala, Dace Māliņa, Dace Veiliņa, Daiga Brante, Dzirkstīte Žindiga, Egils Helmanis, Gints Sīviņš, Ilmārs Zemnieks, Jānis Iklāvs, Jānis Kaijaks, Jānis Siliņš, Kaspars Bramanis, Pāvels Kotāns, Raivis Ūzuls, Rūdolfs Kudļa, Valentīns Špēlis), "Pret" – nav, "Atturas" – nav,**

*Artūrs Mangulis balsojumā nepiedalās, ievērojot likumā “Par interešu konflikta novēršanu valsts amatpersonu darbībā” paredzētos lēmumu pieņemšanas ierobežojumus,*

Ogres novada pašvaldības dome **NOLEMJ:**

1. **Noslēgt** nodomu protokolu arbiedrību “Sporta un kultūras telpa “ĶIRZAKA””, vienotais reģistrācijas Nr. 40008308772 un SIA Volejbola klubs “ĶIRZAKA”, vienotais reģistrācijas Nr. 40203497532, par pludmales volejbola attīstības vecināšanu Ogres novadā (turpmāk – nodomu protokols) saskaņā ar šī lēmuma pielikumu.
2. **Uzdot** Ogres novada pašvaldības Centrālās administrācijas Juridiskajai nodaļai normatīvajos aktos noteiktajā kārtībā organizēt nodomu protokola parakstīšanu.
3. Kontroli par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)